കഞ്ഞിക്കുഴിയില് കര്ഷക സമ്ബര്ക്ക പരിപാടിയുമായി വി.എഫ്.സി.കെ ഇടുക്കി: ജില്ലയിലെ പഴം പച്ചക്കറി കര്ഷകര് നേരിടുന്ന പ്രധാന പ്രശ്നങ്ങള് കൂട്ടായി ചര്ച്ച ചെയ്യുന്നതിനായി കഞ്ഞിക്കുഴിയില് നടത്തിയ കര്ഷക സബര്ക്കപരിപാടി വി.എഫ്.പി.സി.കെ പ്രൊജക്ട് ഡയറക്ടര് ഷൈല പിള്ള ഉദ്ഘാടനം ചെയ്തു. വെജിറ്റബിള് ആന്റ്ഫ്രൂട്ട് പ്രമോഷന്കൗണ്സില് വാര്ഷിക പൊതുയോഗത്തിന് മുന്നോടിയായിയായിട്ടായിരുന്നു യോഗം. ജില്ലയില് വി.എഫ്.സി.കെ നടപ്പിലാക്കുന്ന വിവിധ പദ്ധതികളെ കുറിച്ച് ജില്ലാ മാനേജര് ബിന്ദു വി വിശദീകരിച്ചു വി.എഫ്.പി.സി.കെയുടെ ആഭിമുഖ്യത്തില് ജില്ലയിലെ വിവിധ പഞ്ചായത്തുകളില് പ്രവര്ത്തിച്ചു വരുന്ന 19 സ്വാശ്രയകര്ഷകസമിതികളുടെ പ്രസിഡന്റ്റുമാരും ഓഹരിയുടമകളുടെ പ്രതിനിധികളും കൗണ്സിലിന്റെ പ്രവര്ത്തനം കൂടുതല് കാര്യക്ഷമമായി നടത്തുവാനുള്ള നിര്ദ്ദേശങ്ങള് മുന്നോട്ട് വച്ചു.ചടങ്ങില് വെച്ച് മികച്ച കര്ഷകര്ക്കും സമിതിക്കുമുള്ള പുരസ്കാരങ്ങളും വിതരണം ചെയ്തു.The post കഞ്ഞിക്കുഴിയില് കര്ഷക സമ്ബര്ക്ക പരിപാടിയുമായി വി.എഫ്.സി.കെ first appeared on MalayalamExpressOnline.